ประกาศคณะกรรมการจัดรูปที่ดินจังหวัดชัยนาท ที่ 2/2548 เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลโพนางดำตก อำเภอสรรพยา จังหวัดชัยนาทตามพระราชกฤษฎีกากำหนดเขตที่ดิน ในท้องที่ตำบลโพนางดำตก อำเภอสรรพยาและตำบลห้วยกรด อำเภอสรรคบุรี จังหวัดชัยนาท ให้เป็นเขตโครงการจัดรูปที่ดิน พ.ศ. 2526 คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ประกาศคณะกรรมการจัดรูปที่ดินจังหวัดชัยนาท
ที่ ๒/๒๕๔๘
เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดิน
สำหรับพลเมืองใช้ร่วมกัน
ในท้องที่ตำบลโพนางดำตก อำเภอสรรพยา จังหวัดชัยนาท
ตามพระราชกฤษฎีกากำหนดเขตที่ดิน
ในท้องที่ตำบลโพนางดำตก อำเภอสรรพยา
และตำบลห้วยกรด อำเภอสรรคบุรี
จังหวัดชัยนาท
ให้เป็นเขตโครงการจัดรูปที่ดิน
พ.ศ. ๒๕๒๖ คงเป็นที่ดิน
อันเป็นสาธารณสมบัติของแผ่นดิน
สำหรับพลเมืองใช้ร่วมกันต่อไป[๑]
 

ตามที่ประกาศใช้บังคับพระราชกฤษฎีกากำหนดเขตที่ดิน
ในท้องที่ตำบลโพนางดำตก อำเภอสรรพยาและตำบลห้วยกรด อำเภอสรรคบุรี จังหวัดชัยนาท ให้เป็นเขตโครงการจัดรูปที่ดิน
พ.ศ. ๒๕๒๖ อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันที่อยู่ในเขตโครงการจัดรูปที่ดินตามพระราชกฤษฎีกาดังกล่าว
ถูกถอนสภาพการเป็นสาธารณสมบัติของแผ่นดินและตกเป็นทรัพย์สินของกระทรวงเกษตรและสหกรณ์เพื่อใช้ในการจัดรูปที่ดิน
ตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ บัดนี้
ทางราชการได้ดำเนินการจัดรูปที่ดินในเขตโครงการจัดรูปที่ดิน ตามพระราชกฤษฎีกาดังกล่าวเสร็จแล้ว
สมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ฉะนั้น
อาศัยอำนาจตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ.
๒๕๑๗ ประกอบกับมติคณะกรรมการจัดรูปที่ดินจังหวัดชัยนาท ในการประชุมครั้งที่ ๑/๒๕๔๖
วันที่ ๑๑ กุมภาพันธ์ ๒๕๔๖ ด้วยความเห็นชอบของคณะกรรมการจัดรูปที่ดินกลาง ในการประชุม
ครั้งที่ ๑/๒๕๔๗ วันที่ ๒๙ ธันวาคม ๒๕๔๗ จึงประกาศให้ที่ดินที่อยู่ในเขตโครงการจัดรูปที่ดินตามพระราชกฤษฎีกาดังกล่าว
จำนวน ๒ แปลง ดังปรากฏรายละเอียดตามบัญชีที่ดินและภายในแนวเขตตามแผนที่ท้ายประกาศ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ทั้งนี้
ตั้งแต่บัดนี้เป็นต้นไป


ประกาศ ณ
วันที่ ๓ มีนาคม พ.ศ. ๒๕๔๘
นันทชัย
สุนทรพิพิธ
ผู้ว่าราชการจังหวัดชัยนาท
ประธานกรรมการจัดรูปที่ดินจังหวัดชัยนาท
[เอกสารแนบท้าย]

๑.
บัญชีที่สาธารณสมบัติของแผ่นดินท้ายประกาศคณะกรรมการจัดรูปที่ดินจังหวัดชัยนาท ที่
๒/๒๕๔๘
๒.
แผนที่ท้ายประกาศคณะกรรมการจัดรูปที่ดินจังหวัดชัยนาท ที่ ๒/๒๕๔๘
๓.
แผนที่ท้ายประกาศคณะกรรมการจัดรูปที่ดินจังหวัดชัยนาท ที่ ๒/๒๕๔๘

(ดูข้อมูลจากภาพกฎหมาย)





















ชัชสรัญ/จัดทำ
๑๘ สิงหาคม ๒๕๔๘

ศิรวัชร์/ปรับปรุง
๒๖ กรกฎาคม ๒๕๖๐

[๑] ราชกิจจานุเบกษา
เล่ม ๑๒๒/ตอนที่ ๖๒ ง/หน้า ๑๒๕/๔ สิงหาคม ๒๕๔๘